Serie A 2015/2016.
Serie A 2015/16. je bila 114. sezona od osnivanja prve nogometne lige Italije, odnosno 84 sezona Serie A. Sezona je počela 22. augusta 2015. a završila 15. maja 2016 godine. Juventus je osvojio prvenstvo 32. put u svojoj historiji. Napoli kao drugoplasirana ekipa je stekla pravo igranja u grupnoj fazi Lige prvaka 2016/17., dok je trećeplasirana Roma obezbjedila učešće u baražu za Ligu prvaka 2016/17. Četvrtoplasirana ekipa prvenstva Internazionale, kao i petoplasirana Fiorentina su osigurali igranje u grupnoj fazi Evropske lige 2016/17. dok je Sassuolo kao šestoplasirana ekipa lige osigurala učešće u trećem krugu kvalifikacija za Evropsku ligu 2016/17. Iz lige su ispali Carpi, Frosinone i Hellas Verona. Najbolji strijelci Serie A 2015/16. bio je Gonzalo Higuaín sa 36 postignutih golova.